Anonyymi

Milloin on aika kapinalle?

Haettu 17.8.2012 osoitteesta: http://takku.net/article.php/2008091016455723

When Will it be Time for Insurrection? (Do or die #10). Jälkikirjoitus tekstille ”Kapinallinen anarkia: Hyökkäyksen järjestämistä!”.

Minulla on teoria. Sen mukaan joka kerta kun hallitus tai joku suuryhtiö tekee ihmisyyttä tai villielämää tuhoavan teon; joka kerta kun yhtiön öljytankkeri saastuttaa rannikkoa, tai ne murskaavat, ryöstävät ja tuhoavat villin paikan; jos joka kerta kun ne tekevät näin, otan raivoni ja asetan sen tiettyyn lokeroon aivoissani, niin sitten kun tulee aika kapinalle, pystyn ottamaan käyttöön nuo varastoimani raivon palaset.

Joten käytän kärsivällisesti päiväni siihen että yritän jatkuvasti pysäyttää hallitusten ja yhtiöiden takana olevaa hulluutta, ja joka päivä kuulen uusista hirmuteoista. Menen taas uusiin mielenosoituksiin, huudan vähän iskulauseita, ja päivän päätteeksi avaan tuon erikoislokeron ja tallennan sinne jonkun uuden hirmuteon. Kaikki tämä sen päivän varalle kun tarvitsen sitä raivoa imperiumin kaatamiseen.

Mutta uusi pelko on vallannut minut. Huomaan kuinka raivoni kutsuu minua tuosta lokerosta, kuulen kuinka ovea hakataan sisältäpäin, ja mieleni valtaa tämä uusi kauhea kysymys:

Mistä tiedän milloin on aika kapinalle?

Onko se silloin kun seuraava joki tai järvi tuhoutuu tarpeettomasta saastuttamisesta? Kun metsäyhtiöt ovat tuhonneet jälleen yhden ekosysteemin ja ajaneet alkuperäiset asukkaat mailtaan?

Onko silloin aika kapinalle?

Vai onko se silloin kun hallitus tai NATO tai YK pommittaa jotain maata ja murhaa tuhansia ihmisiä? Kun taas yksi ylikansallinen yhtiö osallistuu alkuperäisheimojen murhaamiseen jotta jälleen yksi maapallon luonnoalueista voidaan ryöstää?

Onko silloin aika kapinalle?

Kun paikallinen tehtaasi vie jälleen uuden ase-erän, jonka tarkoituksena on tappaa sinun ja minun kaltaisia ihmisiä? Jos yhtiöt jatkavat otsonikerroksen tuhoamista, jos ympäristö sysätään sokeasti syrjään voittojen tieltä? Jos tietyt tahot toimivat tavalla joka selkeästi vaarantaa planeettamme upeiden ja kauniiden moninaisten eläinten ja kasvien elämät?

Onko silloin aika kapinalle?

Vai jatkammeko vain mielen osoittamista, vetoomusten ojentamista, toivoen että järjestelmä tajuaa virheensä ja muuttuu, tai toivoen tulevaa vallankumousta sitten kun massat ovat puolellamme ja voimme laittaa kaiken kuntoon? Toivommeko tätä samalla kun järjestelmä jatkaa meidän ja planeetan tuhoamista sellaisessa laajuudessa että maailma ei ehkä ole elinkelpoinen siinä vaiheessa kun lopulta olemme valmiita tekemään jotain?

Jatkammeko ainaista odottelua kunnes asiat muuttuvat todella kriittisiksi? Onko silloin aika kapinalle?

Vai onko silloin liian myöhäistä...?